उत्तराखंड पुलिस पर हमला कर उससे अत्याधुनिक एके 47 छीन कर फरार हुये बदमाश को पीलीभीत पुलिस ने शुक्रवार को एक संक्षिप्त मुठभेड़ के बाद गिरफ्तार कर लिया।
 पुलिस सूत्रों ने बताया कि उत्तराखंड की नानकमत्ता पुलिस पर हमला कर उससे एके 47 छीनकर फरार हुए बदमाश जसबंत सिंह जस्सा को स्थानीय पुलिस ने घटना के 13वें दिन मुठभेड़ में गिरफ्तार कर लिया और उसके कब्जे से लूटी गयी एके 47 बरामद कर ली। जस्सा पर 25000 व 5000 का ईनाम घोषित किया गया था।
 उन्होने बताया कि 24 अप्रैल को रात दो बजे हुयी इस घटना के बाद ऊधमसिहंनगर(उत्तराखण्ड)एसएसपी ने दरोगा सहित स्टाफ को निलंबित कर दिया था। पीलीभीत के एसपी किरीट कुमार ने बदमाश की गिरफ़्तारी के लिए पुलिस की 4 टीमें तैनात की थी।
 एसपी पीलीभीत किरीट कुमार के अनुसार माधोटांडा थाना क्षेत्र के जंगलों में शुक्रवार सायं हुई मुठभेड़ में बदमाश जस्सा के पैर में गोली लगी है। बदमाश की फायरिंग से एक सिपाही भी घायल हुआ है। दोनों को उपचार के लिए चिकित्सालय भेजा गया है। उसके पास से लूटी गई एके 47 बरामद की गई है। बदमाश जस्सा ने हजारा थाना क्षेत्र के रागवपुरी से उत्तराखंड पुलिस की राइफल लूटी थी।
 उन्होने बताया कि घटना माधोटांडा थाना क्षेत्र के अंतर्गत आने वाले गांव मझारा की है। यहां हत्या के मामले में फरार चल रहे अपराधी जसविन्दर सिंह जस्सा की तलाश में उत्तराखंड के उधमसिंह नगर जनपद के नानकमत्ता थाने की पुलिस 24 अप्रैल को देर रात्रि दबिश दी थी। गांव में जस्सा अपराधी ने अपने साथियों के साथ एकजुट होकर पुलिस टीम पर हमला कर कॉन्स्टेबल से एके 47 छीन ली थी और फरार हो गया था।
 पुलिस टीम के कॉन्स्टेबल से एके 47 राइफल छिनने के बाद पूरे मामले की सूचना पीलीभीत पुलिस को दी गई। उसके बाद एसपी पीलीभीत ने कई थानों की फोर्स व एसओजी सहित 4 टीम अपराधी को ढूंढ़ने में लगाई थी।
 
उत्तराखंड पुलिस पर हमला कर उससे अत्याधुनिक एके सैंतालीस छीन कर फरार हुये बदमाश को पीलीभीत पुलिस ने शुक्रवार को एक संक्षिप्त मुठभेड़ के बाद गिरफ्तार कर लिया। पुलिस सूत्रों ने बताया कि उत्तराखंड की नानकमत्ता पुलिस पर हमला कर उससे एके सैंतालीस छीनकर फरार हुए बदमाश जसबंत सिंह जस्सा को स्थानीय पुलिस ने घटना के तेरहवें दिन मुठभेड़ में गिरफ्तार कर लिया और उसके कब्जे से लूटी गयी एके सैंतालीस बरामद कर ली। जस्सा पर पच्चीस हज़ार व पाँच हज़ार का ईनाम घोषित किया गया था। उन्होने बताया कि चौबीस अप्रैल को रात दो बजे हुयी इस घटना के बाद ऊधमसिहंनगरएसएसपी ने दरोगा सहित स्टाफ को निलंबित कर दिया था। पीलीभीत के एसपी किरीट कुमार ने बदमाश की गिरफ़्तारी के लिए पुलिस की चार टीमें तैनात की थी। एसपी पीलीभीत किरीट कुमार के अनुसार माधोटांडा थाना क्षेत्र के जंगलों में शुक्रवार सायं हुई मुठभेड़ में बदमाश जस्सा के पैर में गोली लगी है। बदमाश की फायरिंग से एक सिपाही भी घायल हुआ है। दोनों को उपचार के लिए चिकित्सालय भेजा गया है। उसके पास से लूटी गई एके सैंतालीस बरामद की गई है। बदमाश जस्सा ने हजारा थाना क्षेत्र के रागवपुरी से उत्तराखंड पुलिस की राइफल लूटी थी। उन्होने बताया कि घटना माधोटांडा थाना क्षेत्र के अंतर्गत आने वाले गांव मझारा की है। यहां हत्या के मामले में फरार चल रहे अपराधी जसविन्दर सिंह जस्सा की तलाश में उत्तराखंड के उधमसिंह नगर जनपद के नानकमत्ता थाने की पुलिस चौबीस अप्रैल को देर रात्रि दबिश दी थी। गांव में जस्सा अपराधी ने अपने साथियों के साथ एकजुट होकर पुलिस टीम पर हमला कर कॉन्स्टेबल से एके सैंतालीस छीन ली थी और फरार हो गया था। पुलिस टीम के कॉन्स्टेबल से एके सैंतालीस राइफल छिनने के बाद पूरे मामले की सूचना पीलीभीत पुलिस को दी गई। उसके बाद एसपी पीलीभीत ने कई थानों की फोर्स व एसओजी सहित चार टीम अपराधी को ढूंढ़ने में लगाई थी।